b"\n_START_ARTICLE_\nCal Patet (Golm\xc3\xa9s)\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres de planta baixa i dos pisos, amb crugies estretes. La porta \xc3\xa9s en un lateral a la planta baixa, mentre que al primer pis s'hi obre un balc\xc3\xb3 corregut de dues portes. El segon pis \xc3\xa9s un afegit posterior a la resta, de car\xc3\xa0cter modernista, amb un balc\xc3\xb3 central de forma circular amb balustrada i dues columnes de car\xc3\xa0cter decoratiu. A banda i banda del balc\xc3\xb3 hi ha una finestra coronada en arc de mig punt i migpartida a trav\xc3\xa9s d'un pilar._NEWLINE_Al capdamunt de la fa\xc3\xa7ana hi ha una cornisa acanalada.\n_START_SECTION_\nHist\xc3\xb2ria\n_START_PARAGRAPH_\nPatet \xc3\xa9s el renom de la fam\xc3\xadlia Gom\xc3\xa0. Aquest \xc3\xa9s conegut a la vila a partir de 1800. El cognom Gom\xc3\xa0, per\xc3\xb2, apareix per primera vegada el 1716: Miquel Gom\xc3\xa0."